La regidoria d’Igualtat imparteix cursos de utilització de la copa menstrual
27/03/2017

# La regidoria d’Igualtat imparteix cursos de utilització de la copa menstrual

[![La regidoria d’Igualtat imparteix cursos de utilització de la copa menstrual](/images/noticias/2017/03/copa-menstrual.jpg)](/images/noticias/2017/03/copa-menstrual.jpg)

27.03.2017

La regidoria d’igualtat convoca dos tallers destinats a dones en risc d’exclusió social. En dita formació es començarà a fer repartiment de les 1.500 compreses, 250 caixes de tampons, 50 copes menstruals i 173 caixes de preservatius que la regidoria va adquirir fa uns mesos i que aniran distribuint-se en diferents fases formatives i/o de sensibilització

La regidoria d’igualtat de l’Ajuntament de Paterna, dirigida per Carmen Gayà, organitza dos cursos per tal d’assessorar a diferents grups de dones en la col•locació de la copa menstrual. El primer taller, enquadrat en el projecte SARA, és un projecte de intervenció soci familiar per a prevenció social dirigit a dones amb menors en virtut d’un conveni entre Cáritas i l’Ajuntament de Paterna.

Aquest curs ha tingut lloc a la seu de Cáritas, dirigit a dones amb projecte d’intervenció dins dels serveis socials. El segon taller, que realitzarà l’Àrea de Carmen Gayà, s’impartirà al barri de La Coma en data prevista per al 26 d’abril. La ponència d’aquestos cursos estarà a càrrec del personal d’infermeria de planificació familiar del centre de salut. El contingut dels tallers s'ha establit en coordinació amb els responsables del Projecte i tenint en compte les necessitats de les dones.

Carmen Gayá, regidora d’Igualtat i Dona, ha informat que els continguts del taller són: Mètodes anticonceptius, com cuidar del cos, falsos mites en la menstruació i funcionament de la copa menstrual. “Hem de fer un esforç entre totes i tots per tal de desmitificar i desestigmatitzar els processos normals i regulars del cos femení, amb l’objectiu que les dones i el conjunt de la societat normalitzem aquests fets naturals”, ha manifestat la regidora.